HP Legal | Hajdu & Partners: jogi megoldások a bankgaranciára (2. rész)
Ha egy beruházás kivitelezése során felmerülõ jó teljesítési vagy szavatossági igényt a beruházó helyett a hitelezõ bank kíván érvényesíteni a finanszírozási szerzõdés alapján fennálló szerzõdésszegésre, vagy egyéb adósi kötelezettségvállalásra tekintettel, az ehhez szükséges jogcímet különbözõ jogintézmények, jogi megoldások teremthetik meg – hangsúlyozta az Origónak a HP Legal | Hajdu & Partners szakértõje, dr. Versics Réka. A kétrészes írás második részét olvashatja, az elsõ rész itt érhetõ el.
A HP Legal | Hajdu & Partners szakértõje írásának elsõ részében kifejtette, hogy a banki finanszírozással megvalósuló beruházások során, szinte kivétel nélkül találkozunk a fõvállalkozó által a beruházó javára nyújtott teljesítési és/vagy szavatossági bankgaranciákkal.

A most olvasható második részben dr. Versics Réka a banki finanszírozást igénylõ beruházások tulajdonságainak ismeretében arra a kérdésre keresi a választ, hogy vajon tényleg az összes fél érdekét szolgálja-e, ha a bank, amely finanszírozóként vesz részt a beruházásban, a vállalkozási szerzõdés egésze tekintetében felváltja magát a beruházót.

Jogok és kötelezettségek átvételét is jelenti

Ezzel ugyanis olyan jogokat és kötelezettségeket is átvenne, amelyek nem kapcsolódnak közvetlenül, vagy akár közvetve sem a bankgarancia érvényesítéséhez, vagy olyan speciális szakértelmet igényelnek, amellyel a finanszírozó bank nem is rendelkezhet.

Egy ilyen szerzõdés-átruházás ezáltal nagyobb akadályát jelenthetné a beruházás megvalósításának, és így a banki kintlévõség megtérülésének, mint a bankgarancia érvényesítésével elérhetõ elõny.

Valamint a különös szakértelmet igénylõ kérdésekben történõ döntéshozatal további költségeket generálhat a finanszírozó bank oldalán, amelyek egyébként nem merültek volna fel, és amelyek megtérülése az adós vélhetõen hátrányos helyzetére tekintettel nem is biztosított.

Jogi szempontból további korlátozást jelenthet, hogy a Ptk. szabályozása szerint a szerzõdés átruházáshoz egy olyan háromoldalú megállapodásra, és a szerzõdés másik pozíciójában lévõ fél hozzájárulására van szükség.

A fentiek alapján pedig ésszerûen nehezen várható el a beruházást megvalósító fõvállalkozótól, hogy úgy adja elõzetes hozzájárulását a megbízó személyének megváltozásához, hogy az a jogi és üzleti helyzet, amelyben a bankgarancia érvényesítése szükségessé válik, nem látható elõre.

Egy rugalmasabb megoldás

A HP Legal | Hajdu & Partners szakértõinek gyakorlata alapján megfelelõ és sokkal rugalmasabb, a felek üzleti érdekeit is jobban szem elõtt tartó megoldás, ha a finanszírozó bank nem lép be szerzõdõ félként a vállalkozási szerzõdésbe, hanem egy különálló, kifejezetten a lehívási jog átruházására vonatkozó háromoldalú megállapodás jön létre a finanszírozó bank, a beruházó és a fõvállalkozó között.

Ebben a megállapodásban rendelkezhetnek a felek azon feltételekrõl, amelyek bekövetkezése esetén a finanszírozó bank a beruházó helyett jogosult a lehívás jogát gyakorolni, valamint rögzíthetõ a felek által ilyen esetben alkalmazott eljárásrend is.

Ebben a megállapodásban továbbá szerzõdõ félként szerepelhet a bankgaranciát kibocsátó bank is a lehívási jog átruházásához szükséges hozzájárulás megadása érdekében.

Ezzel a többoldalú megállapodással biztosítható egyrészrõl, hogy a finanszírozó bank mind a saját megtérülése, mind a beruházás megvalósítása érdekében be tudjon avatkozni, amikor erre a beruházó valamely okból nem képes, vagy nem hajlandó, másrészrõl a beruházó és a fõvállalkozó számára is megfelelõ garanciákat teremthet anélkül, hogy egy teljes körû szerzõdés átruházásra sor kerülne.

Összefoglaló

Összefoglalva, amennyiben egy beruházás kivitelezése során felmerülõ jó teljesítési vagy szavatossági igényt a beruházó helyett a hitelezõ bank kíván érvényesíteni a finanszírozási szerzõdés alapján fennálló szerzõdésszegésre, vagy egyéb adósi kötelezettségvállalásra tekintettel, az ehhez szükséges jogcímet a következõ jogi megoldások együttes alkalmazásával teremthetjük meg.

Egyrészt szükséges a fõvállalkozó által nyújtott teljesítési/szavatossági bankgaranciára vonatkozóan megkötött engedményezési vagy zálogszerzõdés.

Másrészt a bankgarancia lehívási jog átruházásával kapcsolatosan a finanszírozó bank, a beruházó és a fõvállalkozó között létrejött háromoldalú szerzõdés.

Harmadrészt pedig a garantõr banknak a lehívási jog átruházásához való hozzájárulása – hangsúlyozta végezetül dr. Versics Réka.
dr. Versics Réka HP Legal | Hajdu & Partners